אירוויזיון 2022

תחרות הזמר של האירוויזיון לשנת 2022 (; ) הייתה המהדורה ה-66 של האירוע בהפקת איגוד השידור האירופי ורשות השידור האיטלקית RAI. איטליה, שזכתה באירוויזיון 2021 עם השיר "Zitti e buoni" בביצועה של להקת מונסקין, אירחה את האירוויזיון בעיר טורינו בין 10–14 במאי 2022 בהנחיית אלסנדרו קטלן, לאורה פאוזיני ומיקה.

ב-20 באוקטובר 2021 פרסם האיגוד את רשימת 41 המדינות המשתתפות, הכוללת את ארמניה ומונטנגרו ששבו לתחרות לאחר פרישה. ב-25 בפברואר 2022 מספר המדינות המשתתפות ירד ל-40 כתוצאה מפסילתה של רוסיה בעקבות פלישתה לאוקראינה.

השיר הזוכה היה "Stefania" של להקת קאלוש האוקראינית. זו הפעם השלישית בה אוקראינה זכתה באירוויזיון. השיר קיבל מהקהל 439 נקודות – שיא הנקודות מהקהל של כל הזמנים, ובכך עקף ב-61 נקודות את השיא הקודם, שהיה שמור לנורווגיה, שקיבלה 378 נקודות מהקהל בעת זכייתה באירוויזיון 2009. "Stefania" הוא שיר ההיפ הופ היחידי שזכה באירוויזיון אי פעם. הממלכה המאוחדת וספרד רשמו את התוצאות הטובות ביותר שלהן בתחרות מאז 1998 ו-1995 בהתאמה.

איגוד השידור האירופי דיווח כי נתוני הרייטינג של המהדורה הזו עמדו על 161 מיליון צופים בשלושים וארבע ממדינות אירופה – ירידה של 22 מיליון צופים מאירוויזיון 2021. עם זאת, ייתכן כי הדבר נבע מהיעדרותה של רוסיה וצופיה.

 מיקום 
ממוזער|250x250 פיקסלים|פאלה אלפיטור, האולם שאירח את התחרות
המהדורה ה-66 של תחרות הזמר של האירוויזיון התקיימה בטורינו שבאיטליה, לאחר ניצחון המדינה בתחרות הקודמת ברוטרדם, הולנד. זו התחרות השלישית שנערכה באיטליה, כאשר בפעמיים הקודמות (ב-1965 וב-1991), היא התקיימה בנאפולי וברומא בהתאמה. אולם התחרות, פאלה אלפיטור, בעל קיבולת מרבית של 13,300 מושבים וממוקם ברובע סנטה ריטה. אולם זה שימש בעבר לאירוח קונצרטים, תערוכות, ירידים, כנסים ומשחקי ספורט (בעיקר הוקי). פאלה אלפיטור אף אירח את אירועי ההוקי קרח באולימפיאדת החורף ב-2006 ואת אירועי הפתיחה של האוניברסיאדה ב-2007.

לאחר אירוויזיון 2021 בו צומצם באופן משמעותי קיבלות הקהל ל-3,500 איש כאמצעי זהירות נגד מגפת הקורונה, אושר שימוש מלא ברחבי האצטדיון בטורינו. עם זאת, הקהל חויב לעטות מסכה רפואית בכל עת בתוך האולם. כמעט כל אמצעי מניעת ההתפשטות של המגפה בוטל עד ל-11 במאי 2022, כאשר בדיקות נעשו רק כשהופיע תסמינים מוכרים של המחלה.

בנוסף לאירוע המרכזי, העיר המארחת, טורינו, ערכה מספר הפקות נוספות הקשורות לתחרות. כפר האירוויזיון, אזור התגודדות עבור מעריצי התחרות בו ניתן היה לצפות בהופעות של אמנים מקומיים, התקיים בפארק ולנטינו. אירוע "שטיח הטורקיז" וטקס הפתיחה, שבו הנציגים והמשלחות המלוות אותם מתראיינים בפני עיתונאים שונים, נערך ברג'ה די ונריה ריאלה ב-8 במאי.

 בחירת העיר המארחת 
על פי חוקי התחרות, המדינה הזוכה בשנה העוקבת מקבלת את הזכות לארח את התחרות. בין התאריכים 23–28 במאי, כשבוע לאחר זכייתה של להקת מונסקין באירוויזיון 2021, ערים רבות הביעו עניין באירוח התחרות. נציגי הערים בולוניה, מילאנו, פזארו, נאפולי וטורינו הצהירו בפני איגוד השידור האירופי כי הם החלו בהכנות להגשת מועמדותן. ראש עיריית רג'ו אמיליה, לוקה וקצ'י, אף הציעו את זירת ה-RCF החדשה, הזירה הפתוחה הגדולה ביותר באירופה, עם קיבולת של 100,000 מושבים. זמן קצר לאחר מכן הצהירו דוברי העירייה של רומא, רימיני ופירנצה על התעניינותם בהגשת מועמדות למכרז העתידי, ואליהם הצטרפו בהתאמה ורונה, בארי וסן רמו, שמארחת בקביעות את הקדם האיטלקי לאירוויזיון, פסטיבל סן רמו.

ב-7 ביולי 2021 פתחו רשות השידור האיטלקית ואיגוד השידור האירופי את המכרז לאירוח התחרות, ופרסמו את רשימת הקריטריונים לזכייה באירוח התחרות:
 המקום צריך להיות זמין לפחות 6 שבועות קדם לתחרות, ושבוע לאחר סיומו, למען בניית הבמה ופירוקה.
 על המקום להיות מקורה, ובעל מיזוג אוויר וקיבולת קהל של כ-8,000 ומעלה אנשים.
 בנוסף לאולם המרכזי, דורש איגוד השידור האירופי להקמת אולם, עם יכולת לאכלס את תפאורת הבמה ודברים נוספים כגוון מסיבות עיתונאים, חדרי המשלחות, חדרי הלבשה ומזנון.
 העיר המארחת מחויבת להחזיק נמל תעופה במרחק של כ-90 דקות ממנה. כמו כן, על העיר להחזיק כ-2,000 חדרי מלון פנויים בשבוע התחרות.

ב-9 ביולי הודיעה העיר טורינו באופן רשמי על התמודדותה לאירוח התחרות. באותו היום הכריזה גם העיר פזארו על מועמדותה, והציעה את האולם אדריאטיק ארנה, הממוקם במערב העיר. אליהן הצטרפו הערים ג'סולו, בולוניה הצטרפה לרשימת הערים שהגישו את תוכניותיהן לאירוח אירוויזיון 2022 ב-12 ביולי, וב-13 ביולי הוגשה הצעה משותפת של ברטינורו, פורלי וצ'זנה. באותו היום הגישה רשות השידור האיטלקית ל-17 הערים שהגישו את הצעתן ספרון ובו כל התקנות והחוקים הדרושים לאירוח התחרות. עד התאריך 4 באוגוסט הן היו צריכות להגיש את התוכניות המפורטות שלהן. רק 11 ערים עשו זאת. ב-24 באוגוסט צומצמה רשימת הערים שמתמודדות על האירוח למילאנו, פזארו, רימיני, בולוניה וטורינו.

העיר המארחת הייתה אמורה להיחשף עד סוף חודש אוגוסט. אולם זה לא קרה, ובאמצע חודש ספטמבר הודיע סטפנו קולטה, מנהל Rai 1, כי חשיפת העיר צפויה להידחות לאוקטובר. ב-8 באוקטובר 2021 הכריז איגוד השידור האירופי על טורינו כעיר המארחת עם פאלה אלפיטור.

עירמיקוםתכולת קהלהערותמקוראצ'יריאלהפרלה טופארלו?אלסנדריההסיטדלה של אלסנדריה?בולוניהיוניפול ארנה11,000פיירה די בולוניה16,127ג'נובה?מילאנומדיולאנום פורום12,700אירח את טקס פרסי המוזיקה של MTV אירופה לשנת 1998 ו-2015פאלאצו דלה סינטיל10,000ההצעה הותנתה בשיפוץ האצטדיון.טורינופאלה אלפיטור16,600אירחה את אולימפיאדת טורינו לשנת 2006פאלאצולו אקרידה?הצעה זו מותנת בסיוע כלכלי של ערים נוספות בסירקוזהפזארואדריאטיק ארנה13,000רומאפאלאלוטומטיקה11,200אירחה את אולימפיאדת רומא לשנת 1960 ואת הגרלת הגמר למונדיאל 1990רימינירימיני פיירה?סן רמותיאטרון אריסטון2,000מארח בקביעות את פסטיבל סן רמו משנת 1977

 הפקה 
אירוויזיון 2022 הופק על ידי רשות השידור האיטלקית Radiotelevisione italiana (RAI). מפיקי התחרות הם קלאודיו פאסולו וסימונה מרטורלי, ואילו הבמאים עבור שלושת ערביה יהיו כריסטיאן ביונדאני ודוקיו פוצאנו. ממשלת איטליה הקצתה עבור הפקת התחרות כ-1.5 מיליון אירו, ועיריית טורינו והמועצה האזורית של פיימונטה הוסיפו יחדיו לתקציב כ-10 מיליון אירו.

ב-21 בינואר 2022 נחשף סלוגן התחרות, "The Sound of Beauty" ("צלילי היופי"), לצד הלוגו המלווה את האירוע. הוא נוצר סביב המבנה הסימטרי והדוגמאות של הסימטיקה כדי להציג את מאפייניו החזותיים של הסאונד. עיצוב זה מזכיר את הגן האיטלקי ואת אמנות הכרזות האיטלקיות בתחילת המאה ה-20. הצבעים נשאבו מדגלה הלאומי של איטליה.

סוכנות הידיעות האיטלקית Adnkronos ומגזין הטלוויזיה TV Sorrisi e Canzoni דיווחו כי מנחי האירוע צפויים להיות אלסנדרו קטלן, לאורה פאוזיני ומיקה. ב-2 בפברואר 2022 הדבר אושר על ידי רשות השידור האיטלקית, לאחר שהשלושה הופיעו בלילה השני של פסטיבל סן רמו 2022. בנוסף, גבריאלה קורסי, כריסטיאנו מאלג'וג'ליו, מריו אקמפה ולאורה קרוזינו הנחו את טקס הפתיחה ואת אירוע "שטיח הטורקיז". רשות השידור האיטלקית ואיגוד השידור האירופי חשפו את עיצוב הבמה של אירוויזיון 2022 ב-18 בפברואר 2022. הוא עוצב על ידי פרנצ'סקה מונטינרו, שמכונה "השמש שבפנים". זו הפעם הראשונה מאז אירוויזיון 2016 שעיצוב הבמה לא נעשה על ידי פלוריאן וידר. הבמה כללה שמש בעלת יכולת לנוע ומפל מים פועל. מונטינארו עיצבה את בימת פסטיבל סן רמו בשנים 2013 ו-2019.

ב-30 באפריל 2022 נחשפו האמנים שיופיעו בשלושת המשדרים כהופעות אורח. בחצי הגמר הראשון יבצעו דאריו פאייני, בני בנאסי ו-SATG את השירים "Satisfaction", "Horizon in Your Eyes" ו-"Golden Nights" בהשתתפות המנצחת סילביה קטסטה. בנוסף, דיודאטו יבצע את שירו לאירוויזיון 2020 שבוטל, "Fai rumore". את חצי הגמר השני פתח המנחה אלסנדרו קטלן במופע הומוריסטי של מחוות ידיים המקובלות בתרבות האיטלקית. במהלך המשדר עלו לבמה נציגי איטליה באירוויזיון 2015, חברי להקת איל וולו, ושרו "Grande amore". בנוסף, נערך דואט משותף של המנחים מיקה ולאורה פאוזיני. הגמר נפתח עם מצעד הדגלים המסורתי, שהציג את כל 25 המדינות שהעפילו לגמר, בליווי אנסמבל של רוקין 1000 בהשתתפות המנחה פאוזיני. היא ביצעה בהמשך הערב גם את סינגל הבכורה שלה, "La solitudine", והסינגל האחרון שלה, "Scatola". הלהקה האיטלקית מונסקין, זוכת אירוויזיון 2021, תבצע את השיר "Zitti e buoni", ואילו ג'יליולה צ'ינקווטי, זוכת אירוויזיון 1964, תשיר את "Non ho l'età".

 פורמט 
זו השנה השנייה ברציפות בה אושר שימוש בקולות רקע שהוקלטו מראש. אולם למדינות המשתתפות נשארה האפשרות להשתמש בזמרי ליווי על הבמה או מאחורי הקלעים. ניתן היה גם לשלב בין קולות ליווי בשידור חי לבין הקלטות קוליות. עם זאת, הזמר הראשי היה חייב להופיע בשידור חי על הבמה, ללא פלייבק. איגוד השידור האירופי דרש מרשויות השידור הממלכתיות להפיק הקלטת גיבוי לפני התחרות, שבה יהיה ניתן להשתמש אם הנציג אינו יכול להופיע בטורינו בשל מגפת הקורונה.

 הגרלת חצאי הגמר 
ממוזער|250px|הגרלת חצאי הגמר נערכה בארמון מדאמה 
ההגרלה לקביעת חצי הגמר של המדינות המשתתפות התקיימה ב-25 בינואר 2022, בארמון מדאמה שבטורינו. שלושים ושש המדינות שהתמודדו בחצאי הגמר הוקצו לשישה סלים, על סמך דפוסי הצבעות דומים. הרישום של הסלים השונים עזר להפחית את הסיכוי להצבעות ממניעים גאופוליטיים. בנוסף, ההגרלה קבעה איזה חצי גמר תשדר ותצביע בו כל אחת מחמש המדינות העולות היישר לגמר – מדינות ה-"Big Five". להלן רשימת המדינות בכל סל:

סל 1סל 2סל 3סל 4סל 5סל 6  אלבניה
  קרואטיה
  מונטנגרו
  מקדוניה הצפונית
  סרביה
  סלובניה  דנמרק
  אוסטרליה
  פינלנד
  איסלנד
  נורווגיה
  שוודיה  ארמניה
  אזרבייג'ן
  גאורגיה
  ישראל

  אוקראינה  קפריסין
  יוון
  מלטה
  בולגריה
  פורטוגל
  סן מרינו  אסטוניה
  ליטא
  לטביה
  מולדובה
  פולין
  רומניה  אוסטריה
  בלגיה
  שווייץ
  צ'כיה
  אירלנד
  הולנד

 גלויות 
כל המבצעים מהמדינות המשתתפות בתחרות האירוויזיון הגיעו לאיטליה החל מראשית חודש פברואר, כדי להצטלם לקטעים הקצרים המוקרנים במהלך המופע לפני כל ביצוע כל אחד מהשירים, ומכונים "הגלויות". אורכו של כל קליפ הוא 40–60 שניות. הפקת הגלויות נעשתה בהתאם לנושא האירוע. את הגלויות ביים מתאו לאנצי, והן מבוססות על נושא התחרות, "צלילי היופי". בעזרת צילום אווירי כל גלויה הציגה מקום אחר באיטליה המעוטר בתמונות ואלמנטים אמנותיים שונים הקשורים לשירי התחרות. להלן רשימת המדינות והמקומות בהן צולמה הגלויה שלהן:

 להצגת רשימת כל האתרים שבהם צולמו הגלויות – לחצו על "הצגה" משמאל

 המדינות המשתתפות 
ממוזער|250px|   
ב-20 באוקטובר 2021 הודיע איגוד השידור האירופי כי 41 מדינות עתידות להשתתף באירוויזיון 2022. הרשימה כללה את המדינות שהשתתפו באירוויזיון 2021, ואת ארמניה ומונטנגרו ששתיהן השתתפו באירוויזיון 2019 ומאז פרשו. ב-25 בפברואר הודיע האיגוד על השעייתה של רוסיה מהתחרות בעקבות הפלישה הרוסית לאוקראינה.

באירוויזיון 2022 השתתפו ארבעה אמנים שהופיעו בעבר באירוויזיון. סטויאן ינקולוב, חבר הלהקה הבולגרית אינטליג'נט מיוזיק פרוג'קט, ייצג את בולגריה בשנים 2007 ו-2013, יחד עם אליטה טודורובה. זדוב שי זדוב ייצגו את מולדובה פעמיים גם כן, בשנים 2005 ו-2011. מחמוד ייצג את איטליה, המדינה המארחת, באירוויזיון 2019, שנערך בתל אביב-יפו, עם השיר "Soldi", והגיע למקום השני. איגור דידנצ'וק, חבר בלהקת קאלוש ייצג את אוקראינה באירוויזיון 2021, כחלק מההרכב גו איי. איהאן היידר, חברה בלהקה הדנית REDDI, הייתה זמרת הליווי של הנציגה הדנית לאירוויזיון 2012, סולונה סאמיי.

 חצי הגמר הראשון 
חצי הגמר הראשון של אירוויזיון 2022 התקיים ב-10 במאי 2022 בשעה 21:00 (CEST). 18 מדינות השתתפו בו, ומתוכן העפילו לגמר עשר מדינות. צרפת ואיטליה הצביעו בחצי גמר, מתוקף היותם חברת ב"חמש המדינות הגדולות".

סדרמדינהשפהאמןשירתרגום לעבריתמקוםניקודשופטיםקהל1 אלבניהאלבנית, אנגלית וספרדיתרונלה הייאטי"Sekret"סוד125812462 לטביה אנגלית ציטי זני "Eat Your Salad"אכול את הסלט שלך135539163 ליטא ליטאית מוניקה ליו "Sentimentai"סנטימנטים7159561034 שווייץ אנגלית מריוס ביר "Boys Do Cry" בנים כן בוכים9118107115 סלובניהסלובנית LPS "Disko"דיסקו1715786 אוקראינהאוקראיניתקאלוש אורקסטרה"Stefania"סטפניה13371352027 בולגריהאנגליתאינטליג'נט מיוזיק פרוג'קט "Intention"מטרה162911188 הולנד הולנדית S10 "De diepte"העומק2221142799 מולדובה רומנית ואנגלית זדוב שי זדוב ופראצי אדווחוב "Trenulețul"הרכבת הקטנה81541913510 פורטוגלאנגלית ופורטוגזיתמארו"Saudade, saudade"געגועים, געגועים42081218711 קרואטיהאנגלית מיה דימשיץ' "Guilty Pleasure"גילטי פלז'ר1175423312 דנמרקאנגליתReddi"The Show"המופע1455352013 אוסטריה אנגלית LUM!X ופיה מריה"Halo"הילה154263614 איסלנדאיסלנדיתסיסטיר"Með hækkandi sól"עם השמש העולה10103643915 יווןאנגליתאמנדה טנפיורד"Die Together"למות ביחד32111516016 נורווגיהאנגליתסאבוולפר"Give That Wolf a Banana"תן לזאב הזה בננה61777310417 ארמניהאנגליתרוזה לין"Snap"להישבר518782105

 חצי הגמר השני 
חצי הגמר השני של אירוויזיון 2022 התקיים ב-12 במאי 2022 בשעה 21:00 (CEST). 18 מדינות השתתפו בו, ומתוכן העפילו לגמר עשר מדינות. גרמניה, הממלכה המאוחדת וספרד הצביעו בחצי גמר, מתוקף היותן חברות ב"חמש המדינות הגדולות".

סדרמדינהשפהאמןשירתרגום לעבריתמקוםניקודשופטיםקהל1 פינלנדאנגליתדה ראסמוס"Jezebel"איזבל716263992 ישראלאנגליתמיכאל בן דוד"I.M"אני136134273 סרביהסרבית ולטיניתקונסטרקטה"In corpore sano"בגוף בריא3237631744 אזרבייג'ןאנגליתנדיר רוסטמלי "Fade To Black"לדהות לשחור10969605 גאורגיהאנגליתסירקוס מירקוס "Lock Me In"נעל/י אותי בפנים18221396 מלטהאנגליתאמה מוסקט"I Am What I Am"אני זה מה שאני154727207 סן מרינואיטלקית ואנגליתאקילה לאורו"Stripper"חשפנית145021298 אוסטרליה אנגליתשלדון ריילי"Not the Same"לא אותו הדבר2243169749 קפריסיןאנגלית ויוונית אנדרומאכי"Ela"בוא126395410 אירלנדאנגליתברוק סקוליון"That's Rich"איזו צביעות1647123511 מקדוניה הצפוניתאנגליתאנדראה"Circles"מעגלים1176562012 אסטוניהאנגליתסטפן"Hope"תקווה52091139613 רומניהאנגלית וספרדיתWRS"Llámame"קראי לי91181810014 פוליןאנגליתקריסטיאן אוכמן"River"נהר61988411415 מונטנגרו אנגליתולאדנה ווצ'יניץ' "Breathe"לנשום1733112216 בלגיהאנגליתז'רמי מקייזה"Miss You"להתגעגע אלייך81511054617 שוודיהאנגליתקורניליה יאקובס"Hold Me Closer"תחזיק אותי קרוב139622217418 צ'כיהאנגליתWe Are Domi"Lights Off"כיבוי אורות4227107125

 גמר 
הגמר התקיים ב-14 במאי 2022 בשעה 21:00. השתתפו בו 25 מדינות, ולכל 40 המדינות שהשתתפו בערבי התחרות ניתנה זכות הצבעה.

סדרמדינהשפהאמןשירתרגום לעבריתמקוםניקודשופטיםקהל1 צ'כיהאנגליתWe Are Domi"Lights Off"כיבוי אורות22383352 רומניהאנגלית וספרדיתWRS"Llámame"קראי לי186512533 פורטוגלאנגלית ופורטוגזיתמארו"Saudade, saudade"געגועים, געגועים9207171364 פינלנדאנגליתדה ראסמוס"Jezebel"איזבל213812265 שווייץ אנגלית מריוס ביר "Boys Do Cry" בנים כן בוכים17787806 צרפתברטוניתאלוון ואהז"Fulenn"ניצוץ2417987 נורווגיהאנגליתסאבוולפר"Give That Wolf a Banana"תן לזאב הזה בננה10182361468 ארמניהאנגליתרוזה לין"Snap"להישבר206140219 איטליהאיטלקיתמחמוד ובלאנקו"Brividi"צמרמורות626815811010 ספרדספרדית ואנגליתצ'אנל"SloMo"הילוך איטי345923122811 הולנד הולנדית S10 "De diepte"העומק111711294212 אוקראינהאוקראיניתקאלוש אורקסטרה"Stefania"סטפניה163119243913 גרמניהאנגליתמאליק האריס"Rockstars"כוכבי רוק2560614 ליטאליטאיתמוניקה ליו"Sentimentai"סנטימנטים14128359315 אזרבייג'ןאנגליתנדיר רוסטמלי "Fade To Black"לדהות לשחור16106103316 בלגיהאנגליתז'רמי מקייזה"Miss You"להתגעגע אלייך196459517 יווןאנגליתאמנדה טנפיורד"Die Together"למות ביחד82151585718 איסלנדאיסלנדיתסיסטיר"Með hækkandi sól"עם השמש העולה2320101019 מולדובה רומנית ואנגלית זדוב שי זדוב ופראצי אדווחוב "Trenulețul"הרכבת הקטנה72531423920 שוודיהאנגליתקורניליה יאקובס"Hold Me Closer"תחזיק אותי קרוב443825818021 אוסטרליה אנגליתשלדון ריילי"Not the Same"לא אותו הדבר15125123222 הממלכה המאוחדתאנגליתסאם ריידר"Space Man"איש חלל246628318323 פוליןאנגליתקריסטיאן אוכמן"River"נהר121514610524 סרביהסרבית ולטיניתקונסטרקטה"In corpore sano"בגוף בריא53128722525 אסטוניהאנגליתסטפן"Hope"תקווה131414398

 מדינות אחרות 
 מדינות חברות באיגוד השידור האירופי 
  אנדורה – בנובמבר 2019, הצהירה מפלגת השלטון באנדורה, דמוקרטים למען אנדורה, כי אנדורה תחזור בסופו של דבר לתחרות, עם הערכת העלויות כתנאי הכרחי. סוזן ג'ורג'י, נציגת אנדורה ב-2009, אף השיגה מימון כספי להשתתפותה של אנדורה ב-2021. עם זאת, במאי 2020 הודיעה רשת הטלוויזיה של אנדורה שהמדינה לא תתמודד באירוויזיון 2021. ב-1 באוגוסט 2020, רשות השידור האנדורית חשפה כי היא לא תשתתף באירוויזיון 2021 עקב מגפת הקורונה, וכי המדינה מתכוונת לחזור לתחרות ב-2022. אולם ביוני 2021 דווח כי אנדורה לא תחזור לתחרות ב-2022. השתתפותה האחרונה של אנדורה הייתה באירוויזיון 2009.
  בוסניה והרצגובינה – ב-25 ביוני אישרה רשות השידור של בוסניה והרצגובינה, BHRT כי היא לא תוכל להשתתף באירוויזיון בשל החוב שיש לה לאיגוד השידור האירופי. BHRT מסתמכת על דמי התשלום שהיא מקבלת מקהל הצופים שלה, אולם לטענתה, אין לה אפשרות לשלם את החוב מכיוון שרק כמחצית הצופים משלמים בפועל את התשלום החודשי. בנוסף, היא הודיעה שסביר כי לא תוכל לקחת חלק בתחרות בשנים הבאות. השתתפותה האחרונה של בוסניה והרצגובינה הייתה באירוויזיון 2016.
 הונגריה – ב-11 באוקטובר 2021 פרסמה רשות השידור ההונגרית, MTVA את חוקי תחרות "A Dal" לשנת 2022, ששימשה כתהליך הבחירה הלאומי של המדינה בשנים 2012–2019. החוקים לא הזכירו את האירוויזיון, וכלל גם כללי הגשת שירים המפרים את הכללים הסטנדרטיים של האירוויזיון. ולכן "A Dal" אינה כשירה לבחירה הלאומית ההונגרית. עם זאת, הונגריה לא הופיעה ברשימה הסופית של המדינות המשתתפות באירוויזיון 2022. השתתפותה האחרונה של הונגריה הייתה באירוויזיון 2019.
 טורקיה – ביוני 2021 דווח כי מתקיימים דיונים בין רשת הטלוויזיה הטורקית, TRT, לבין איגוד השידור האירופי בניסיון להחזיר את המדינה לשורות תחרות האירוויזיון לאחר היעדרות של עשור. עם זאת, טורקיה לא הופיעה ברשימה הסופית של המדינות המשתתפות באירוויזיון 2022.
  לוקסמבורג – ב-17 באוגוסט 2021 הודיעה רשות השידור של לוקסמבורג, RTL כי לא תשוב לאירוויזיון ב-2022. השתתפותה האחרונה של לוקסמבורג הייתה באירוויזיון 1993.
  מונקו – ב-30 באוגוסט 2021 הודיעה רשות השידור של מונקו, TMC כי לא תשוב לאירוויזיון ב-2022. השתתפותה האחרונה של מונקו הייתה באירוויזיון 2006.
  סלובקיה – ביוני 2021 הודיעה רשות השידור הסלובקית, RTVS כי סלובקיה לא תחזור להשתתף באירוויזיון 2022. השתתפותה האחרונה של סלובקיה הייתה באירוויזיון 2012.

מדינות לא חברות או חברות חלקית באיגוד השידור האירופי
  בלארוס – ב-28 במאי 2021, איגוד השידור האירופאי השהה את החברות של השדר הבלארוסי, BTRC. השדר קיבל התראה של שבועיים לפני שהשהיה תכנס לתוקף. ב-1 ביולי 2021, ל-BTRC בוטלו הזכויות שיש לחברות באיגוד השידור האירופי. חברותה של השדר הבלארוסי הושהתה למשך 3 שנים. השתתפותה האחרונה של בלארוס הייתה באירוויזיון 2019.
  – רשות השידור הליכטנשטיינית, 1FLTV הודיעה בעבר שאין לה כוונה להצטרף לאיגוד השידור האירופי ולתחרות האירויזיון בשל העלויות הגבוהות.
  – יום לאחר גמר אירוויזיון 2021, ב-23 במאי 2021, חבר בית הנבחרים הבריטי מטעם המפלגה הלאומית הסקוטית, אלין סמית' , אמר כי הוא מעוניין שסקוטלנד תתחרה בנפרד מהממלכה המאוחדת, ולנהל קדם-אירוויזיון נפרד. עם זאת, איגוד השידור האירופי דחה את ההצעה, היות שה-BBC אחראי לייצוג הממלכה המאוחדת כולה.
  – רשות השידור הקוסוברית, RTK לא עומדת בקריטריונים הדרושים על מנת להיות חברה מלאה באיגוד השידור האירופי ולכן אינה תוכל לקחת חלק באירוויזיון. בעבר, איגוד השידור האירופי אפילו הצהיר כי אין להם כוונה להזמין את קוסובו לאירוויזיון.
  – קזחסטן הופיעה באירוויזיון הילדים מאז 2018. השדרן הקזחי, Khabar Agency , משדר את תחרויות האירוויזיון מאז 2012. כחברה חלקית באיגוד השידור האירופי, היא צריכה לקבל הזמנה כאורחת על ידי האיגוד השידור האירופי וקבוצת ההתייחסות, כמו שעשתה ה-SBS  האוסטרלית. עם זאת, קזחסטן לא הופיעה ברשימה הסופית של המדינות המשתתפות באירוויזיון 2022.
  רוסיה – ב-25 בפברואר השעה איגוד השידור האירופי את השתתפות רוסיה באירווזיון 2022 בעקבות פלישתה לאוקראינה ובמסגרת הטלת הסנקציות על רוסיה שמפעיל האיחוד האירופי. בעקבות המאורע, שלושת השדרים של רוסיה החברים באיגוד השידור האירופי (הערוץ הראשון, VGTRK ו-Radio Dom Ostankino) החליטו לפרוש מאיגוד השידור האירופי. השתתפותה האחרונה של רוסיה הייתה באירוויזיון 2021.

 שדרנים, מגישי הנקודות ופרשנים 
 מגישי הנקודות 
מגישי "שתים עשרה הנקודות" של חברי השיפוט הלאומיים הוכרזו על ידי דוברי רשויות השידור הממלכתיות במדינות המשתתפות. להלן הרשימה:

 שדרנים ופרשנים 
כל רשויות השידור המשתתפות רשאיות לבחור פרשנים שישבו במקום או יראו את המופע באופן מקוון, ויתרגמו אותו לצופי התחרות במדינה. רוב המדינות המשתתפות משתמשות בשלוש קבוצות פרשנים שונות לשלושת ערבי התחרות. איגוד השידור האירופי מפרסם את המופעים בשידור חי בערוץ היוטיוב הרשמי של התחרות מדי שנה ללא פרשנות. בפלטפורמת ה"טיקטוק" מפורסמים סרטונים קצרים אודות התחרות. השידור החי ביוטיוב נחסם לצופים בצ'כיה, יוון וארצות הברית מסיבה לא ידועה. להלן רשימת הפרשנים של המדינות המשתתפות באירוויזיון 2022:
 הופעות רשויות שידור ערוצים פרשנים הערותהמדינות המשתתפות אלבניהכל ההופעותRTSHאנדרי ג'אהו אוסטרליהכל ההופעותSBSמף ורהרסט וג'ואל קריסי אוסטריהכל ההופעותORF 1אנדי קנול אזרבייג'ןכל ההופעותİTVמוראד עריף  בלגיה כל ההופעות één הולנדית: פטר ואן דה ויירה כל ההופעות La Une, RTBF צרפתית: מאורין לוייס וז'ין-לאויס לאהיי VivaCité בולגריהכל ההופעותBNT 1, BNT 4 אלנה רוסברג ופטקו קראלב  קרואטיה כל ההופעותHRT 1דוז'קו צ'ורליץ'רדיו קרואטיהזלאטקו טורקאלי קפריסיןכל ההופעותCyBCמלינה קאראגאורגיו ואלכסנדרוס טארמאונטאס צ'כיה כל ההופעות ČT2 יאן מקסיאן דנמרקכל ההופעותDR1הנריק מילינג וניקולאי מולבק  כל ההופעות ETV אסטונית: מרקו רייקופ  רוסית: אלכסנדר גובוטוב ויוליה קלנדה  כל ההופעותYle TV1, Yle Areenaפינית: מיקו סילבנוינןשוודית: אווה פרנץ ויוהאן לינדרוסרוסית: לבאן טבאלטבאדזהאינארי סאמית: הלי האובינןסאמית צפונית: אסלאק פלאטוYle Radio Suomiפינית: סאנה פירקאלאינן וטוני לאקסונן צרפתשני חצאי-הגמרFrance 4לורנס בוקוליניהגמרFrance 2סטפן ברן ולורנס בוקוליני גאורגיהכל ההופעות GPB 1 ניקה לובילאזדה גרמניהשני חצאי הגמרOneפיטר אורבןהגמרDas Erste, One, Deutsche Welle יווןכל ההופעותERT1, Deftero Programma, Voice of Greeceמריה קוזאקו וגיאורגוס קפוצידיס  איסלנד כל ההופעותRÚVאיסלנדית: גיסלי מרטנין בלדארסוןRÚV 2שפת הסימנים: טרם ידועגמרRás 2 טרם ידוע  אירלנדחצאי גמרRTÉ2מרטי ולאןגמרRTÉ Oneחצי גמר שניRTÉ Radio 1נייל דוהרטי וזביסזק זאלינסקי גמר RTÉ 2fm ישראלכל ההופעותכאן 11, כאן חינוכית, כאן תרבותאסף ליברמן ועקיבא נוביק  איטליה כל ההופעות Rai 1, Rai 4K גבריאלה קורסי, כריסטיאנו מאלג'וגליו וקרולינה די דומניקו Rai Radio 2 אמה סטוקהולמה, ג'ינו קסטלדו וסאבריו ראימונדו RaiPlay דה ג'אקל לטביהכל ההופעותLTV1 תומאס גרביניש ולאוריס רייניקס ליטאכל ההופעותLRT televizija, LRT Radijasראמונאס זילניס מלטהכל ההופעותTVMטרם ידוע מולדובהכל ההופעותMoldova 1, Radio Moldovaאיאון יאלבה ודניאלה קרודו  מונטנגרוכל ההופעותRTCG 1טרם ידוע הולנדכל ההופעותNPO 1, BVNקורנלד מאס ויאן סמיט מקדוניה הצפוניתכל ההופעותMRT 1טרם ידוע נורווגיהכל ההופעותNRK1מרת סטוקסטאד פוליןכל ההופעותTVP1, TVP Poloniaמארק סירוקי ואלכסנדר סיקורה פורטוגלכל ההופעותRTP1, RTP Internacional, RTP Áfricaנונו גאלופים רומניהחצי הגמר הראשוןTVR 1, TVRiבוגדן סטנצ'וכל ההופעותבוגדן סטנצ'ו וקירי מנדל סן מרינוכל ההופעותSan Marino RTV, רדיו סן מרינוליה פיוריו וג'יג'י רסטיבו סרביהכל ההופעותRTS 1, RTS Planeta, RTS Svetדושקה ווצ'יניץ' סלובניהשני חצאי-הגמרTV SLO 2מוג'קה מאווקהגמרTV SLO 1חצי הגמר הראשון והגמרRadio Val 202, Radio Maribor ספרדכל ההופעותLa 1טוני אגילר ויוליה ורלה הגמרTVE Internacional שוודיהכל ההופעותSVT1אדווארד אף סילן ולינאה הנריקסוןSR P4קרולינה נורן  שווייץחצאי הגמרSRF zwei גרמנית: סבן אפינייחצי גמר 2SRF infoגמרSRF 1חצאי הגמרRTS 2צרפתית: ז'ין-מארק ריכר וניקולאס טאנרהגמרRTS 1צרפתית: ז'ין-מארק ריכר וגיונס טירסחצי גמר 1RSI La 2איטלקית: פרנצ'סקה מרג'וטה וקלאריסה טאמיחצי גמר 2איטלקית: קלאריסה טאמי ובוריס פיפארטיהגמרRSI La 1איטלקית: קלאריסה טאמי, פרנצ'סקה מרג'וטה ובוריס פיפארטי  אוקראינהכל ההופעות UA:Kultura טימור מירושניצ'נקו UA:Radio Promin דימיטרו זכרצ'נקו, סשב פרנקו, יבגן פאביליוקובסקי ואנה זאקלטסקה-בוראק  הממלכה המאוחדת חצאי הגמר BBC Three סקוט מילס ורילאן קלארק הגמר BBC One גרהם נורטון BBC Radio 2 קן ברוסמדינות שאינן משתתפות קוסובוכל ההופעותRTKטרם ידוע סלובקיהכל ההופעותRádio FMדניאל באלאז', פאבול הובינאק ויוראי מליצ'ק ארצות הבריתכל ההופעותPeacockללא פרשנות

 מחלוקות 
 המחלוקת סביב השיר האוקראיני 
בשנת 2019 ניצחה הזמרת מארוב עם השיר "Siren Song" בקדם האוקראיני לאירוויזיון 2019. לאחר ניצחונה נודע כי היא מחויבת לבטל את סיבוב ההופעות המתוכנן שלה ברוסיה ואף להעביר מסרים פרו-אוקראיניים בכלי התקשורת שיראיינו אותה בתחרות (זאת בשל היחסים המתוחים בין המדינות). היא מאנה, ורשות השידור האוקראינית נאלצה, לאחר מספר הזדמנויות למצוא לה נציג אחר, לפרוש מן התחרות. בשנת 2020 הונהג כלל חדש בקדם האוקראיני: מעתה לא יורשה אמן לייצג את האומה האוקראינית באירוויזיון אם הופיע בשטחי רוסיה או נכנס לחצי האי קרים בניגוד לחוקת המדינה משנת 2014 ואילך. בשנת 2022 זכתה אלינה פאש בקדם האוקראיני לאירוויזיון, עם השיר "Shadows of Forgotten Ancestors". ב-14 בפברואר 2022, כיומיים לאחר ניצחונה, טען הבלוגר האוקראיני סרגיי סטרננקו כי פאש נכנסה לחצי האי קרים דרך רוסיה בשנת 2015, וזייפה את התיעודים של משמר הגבול כדי להשתתף בקדם. רשות השידור האוקראינית UA:PBC הצהירה כי תבקש משירות משמר הגבול האוקראיני לאמת את הטענות, וכי פאש לא תייצג באופן רשמי את המדינה עד לתום הבירור. אנדריי דמצ'נקו, דובר משמר הגבול, הצהיר כי לא הונפקה על ידם אף תעודה המאשרת זאת. הוא ציין כי הזמרת אכן הגישה בקשה לחצות את הגבול. מפיקיה של הזמרת טענו שהתעודה מיועדת לעמית בצוות המוזיקלי של פאש שנאלץ להיכנס לחצי האי קרים דרך הגבול הרוסי. ב-16 בפברואר פרסמה פאש פוסט בעמוד האינסטגרם שלה בו היא טוענת כי שירות משמר הגבול לא הצליח לספק עבורה תעודה כי היא חצתה את הגבול האוקראיני לחצי האי קרים. זמן קצר אחר כך הצהירה כי היא פורשת מתפקידה כנציגת אוקראינה לאירוויזיון. ב-17 בפברואר נודע כי להקת קאלוש אורקסטרה, שהגיעה למקום השני בקדם האירוויזיון באותה השנה, קיבלה הצעה לייצג את המדינה בתחרות הקרובה. ב-22 בפברואר אותה השנה נענתה הלהקה להצעה לייצג את אוקראינה באירוויזיון 2022 במקום אלינה פאש.

 הדחתה של רוסיה 
בעקבות הפלישה הרוסית לאוקראינה, שהחלה ב-24 בפברואר 2022, דרשה UA:PBC להשעות את חברותם של VGTRK והערוץ הראשון מאיגוד השידור האירופי, ולהדיח את רוסיה מהתחרות השנה. נטען כי החל משנת 2014, עם סיפוח חצי האי קרים, VGTRK והערוץ הראשון שימשו את ממשלת רוסיה להעברת מסרים פוליטיים ואנטי-אוקראיניים. תחילה הוציא ה-EBU הודעה רשמית כי רוסיה ואוקראינה עדיין רשאיות להשתתף באירוויזיון 2022.

מספר רשויות שידור החברות ב-EBU הצטרפו למקבילתן האוקראינית ודרשו מהנהלת האיגוד להרחיק את רוסיה מהתחרות. בין תאגידי השידור ששלחו זאת לראש האיגוד ניתן למנות את DR הדנית, ERR האסטונית, Yle הפינית, RUV האיסלנדית, LRT הליטאית, AVROTROS ההולנדית, NRK הנורווגית, TVP הפולנית ו-SVT השוודית. Yle אף הצהירה כי היא תפרוש מן התחרות אם רשות השידור הרוסית לא תושעה ממנה. אליה הצטרפה להקת ציטי זני, נציגת לטביה, ורשות השידור האסטונית ERR. ב-25 בפברואר 2022 פורסם כי רוסיה לא תשתתף בתחרות הקרובה בשל המשבר ביחסיה עם שכנתה האוקראינית. למחרת הודיעו כל איגודי השידור הרוסיים שחברים ב-EBU על פרישתם. רוסיה לא בחרה אמן או שיר לפני שהושעתה.

 כשלים טכניים בתפאורת הבמה 
במהלך היום הראשון של החזרות בטורינו, שנערכו ב-30 באפריל 2022, דיווחו העיתונים האיטלקיים "לה רפובליקה" ו"לה סטמפה" על קשיים טכניים עם השמש הקינטית של הבמה: הקשתות שלה לא היו יכולות לנוע בחופשיות כמתוכנן. הם אף דיווחו כי לא יהיה ניתן לתקן את התקלה לפני המשדרים החיים. מספר משלחות, בהן אלו מדנמרק, אסטוניה וליטא, נאלצו לשנות את תוכניות הבימוי וההפקה שלהן כשבועיים לפני התחרות. איגוד השידור האירופי הצהיר כי השמש תישאר סטטית במהלך 40 השירים, אולם בעת ההופעות האורחות היא תנוע.

 השלכת דגל מקדוניה הצפונית בטקס שטיח הטורקיז 
במהלך טקס "שטיח הטורקיז", שנערך ב-8 במאי 2022, הנציגה של מקדוניה הצפונית, אנדראה, השליכה את דגל מדינתה על הקרקע לפני שעמדה על הפודיום המיועד לצלמי פפראצי. מאוחר יותר פרסמה רשות השידור הלאומית של המדינה (MRT) גינוי רשמי על פעולתה של אנדראה. היא אף תיארה את המעשה כחילול סמל לאומי שמנוגד לחוקתה של מקדוניה הצפונית. היא הצהירה כי גורמים בכירים במשלחת המקדונית שוקלים להדיח את אנדראה מהשתתפות באירוויזיון. אנדראה התנצלה על המקרה באופן פומבי מאוחר יותר באותו היום.

 אי-סדרים בהצבעת השופטים 
בהצהרה שפורסמה במהלך שידור הגמר חשף ה-EBU כי נמצאו במהלך חצי הגמר השני בשש ועדות שיפוט (אזרבייג'ן, גאורגיה, מונטנגרו, פולין, רומניה וסן מרינו) דפוסי הצבעות לא סדירים. ניתנו לשש המדינות הללו תוצאות, שחושבו בהתאם למדינות שחולקת איתן את אותו "סל" – קביעה שהוגרלה בינואר. רשות השידור הפלמית VRT דיווחה מאוחר יותר כי שש הוועדות ערכו הסכמים סודיים, על-פיהם יחולקו הנקודות באופן שווה ביניהן.

 האלבום הרשמי 

Eurovision Song Contest: Turin 2022 הוא אלבום האוסף הרשמי של אירוויזיון 2022, שחובר על ידי איגוד השידור האירופי. את האלבום הוציאה לאור חברת התקליטים יוניברסל מיוזיק גרופ, ב-8 באפריל 2022 בפורמט תקליטור וב-22 באפריל בפורמט קלטת שמע ותקליט. הוא כולל את 40 שירי אירוויזיון 2022, כולל אלו שלא צלחו את שלב חצי הגמר.

 מיקומי שיא 

קישורים חיצוניים



 ביאורים 

 הערות שוליים 

*
2022
2022
קטגוריה:2022 באיטליה